Manchester City FC

Manchester City Football Club er en fotballklubb fra Manchester, England, som spiller i Premier League. Klubben ble stiftet som Saint Mark i 1880, og ble valgt inn i The Football League i 1892. Den 16. april 1894 ble klubben etablert som Manchester City FC. «The Sky Blues», som klubben kalles, spiller sine hjemmekamper på Etihad Stadium.
Klubben hadde først navnet West Gorton Saint Marks, deretter tok de navnet Gordon FC etter å ha fusjonert med Gorton Athletics i 1884. I 1887 flyttet de til en ny fotballbane og tok navnet Ardwick AFC. Ardwick AFC gikk konkurs i 1894, og da klubben begynte på nytt tok de navnet Manchester City.
1. september 2008 ble Manchester City solgt til Abu Dhabi United Group fra De forente arabiske emirater av den daværende eieren og forhenværende statsminister i Thailand, Thaksin Shinawatra. Etter hvert klarte Manchester City å skaffe flere stjernespillere.
Plassering 2007/08: Nummer ni i Premier League med 55 poeng på 38 kamper (15–10–13).
Klubben vant sin første tittel på 35 år da de vant FA-cupen i 2011.
Foran sesongen 2011/2012 endret den nye eieren hjemmebanens navn til Etihad Stadium. Klubbens manager Roberto Mancini fikk avskjed i 2013, da det eneste av klubbens mål for sesongen som var oppnådd var at den kvalifiserte seg til UEFA Champions League. I hans siste år endte klubben på andreplass i FA-cupen og i ligaen, og assisterende manager Brian Kidd ble utnevnt til interimmanager for sesongens siste to kamper.
Chileneren Manuel Pellegrini tok over managerstolen etter Mancini. Samme sesong vant City både Ligacupen og Premier League.
Underveis i 15/16 sesongen, ble det klart at Josep "Pep" Guardiola var ansatt som Pellegrinis arvtaker f.o.m 16/17 sesongen.
I sin avskjedssesong tok Pellegrini sitt 3. trofé med klubben, da Liverpool ble slått på straffespark i Ligacupfinalen.
I sesongen 2023/24 ble Manchester City den første engelske herreklubben som vant fire ligatitler på rad.
Manchester Citys epoke med vedvarende konkurransedyktighet falt sammen med anklagene for brudd på Financial Fair Play (FFP) regelverket. I 2020 avgjorde Den internasjonale voldgiftsretten for sport (CAS) at sanksjoner pålagt klubben av UEFA ikke var berettiget, og opphevet Citys to år lange europeiske utestengelse.
I 2023 kunngjorde Premier League sin egen etterforskning av anklagene mot Manchester City, og anklaget klubben for 115 brudd på FFP-reglene frem til sesongen 2017/18.Sommeren 2024 innledet Manchester City rettslige skritt mot Premier League. Klubben hevder at ligaens regler for Associated Party Transaction er ulovlige og krever erstatning fra ligaen.
Oppdatert 28. august 2024
Oppdatert 28. august 2024
Oppdatert 23. februar 2024
Åge Hareide, Alf Inge Håland, Kåre Ingebrigtsen og Egil Østenstad har spilt for klubben. I tillegg har tidligere Viking-, Lillestrøm- og Moldetrener Uwe Rösler spilt for Manchester City. 10. mai 2022 ble det kjent at Erling Braut Haaland var klar for klubben. Det ble bekreftet av Manchester City den 13. juni 2022.
Flere unge talenter fra Norge har spilt for klubbens ungdomsakademi, men veien til førstelagsspill er trang. Abdisalam Ibrahim fikk et innhopp som reserve for a-laget, mens Eirik Holmen Johansen og brødrene Tom Skogsrud, Kim Skogsrud ikke kom videre i klubben. Oscar Bobb har markert seg i klubbens fotballakademi siden 2019 og fikk et innhopp som reserve for a-laget i september 2023.